Diari Oficial de la Generalitat Valenciana


Sumari del DOGV 129, del 03-11-1983 (1983/802473)

LLEI 12/1983, de 14 d'octubre, del Proces Autonòmic.
----------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1983/10/14/12/dof/vci/html**

### Dades del document

Número de DOGV
:   129

Data del DOGV
:   03-11-1983

Secció del DOGV
:   DISPOSICIONS GENERALS

Número del document
:   1983/802473


Data del document
:   14-10-1983

Organisme emissor
:   Presidència del Govern

Tipus de document
:   Llei

Llei 12/1983, de 14 d'octubre, del Procés Autonòmic.  
Article u  
Abans de l'aprovació pel Govern d'un Projecte de Llei d'Harmonització s?haurà d'escoltar les Comunitats Autònomes.   
Article dos  
El Govern i, si convé, les Corts Generals, podran recaptar dels òrgans de les Comunitats Autònomes la informació que necessiten sobre l'activitat que aquestes despleguen en exercici de les competències pròpies.   
Les informacions obtingudes per aquest mitjà podran ser utilitzades per totes les Comunitats Autònomes, que també podran sol·licitar de l'Administració de l'Estat la informació que necessiten per a l'adequat exercici de les competències.   
Article tres  
El Govern vetlarà per l'observància, per part de les Comunitats Autònomes, de la normativa estatal aplicable i podrà formular els requeriments escaients, per tal d'esmenar les deficiències que s?hi puguen advertir.   
Article quatre  
1. A fi d'assegurar en tot moment la necessària coherència de l'actuació dels poders públics i la imprescindible coordinació, es reuniran de forma regular i periodica, almenys dues vegades a l'any, Conferències sectorials dels Consellers de les distintes Comunitats Autònomes i del Ministre o Ministres del ram, sota la presidència d'un d'aquests, per tal d'intercanviar punts de vista i d'examinar en comú els problemes de cada sector i les accions projectades per afrontar-los i resoldre'ls.   
2. La convocatòria de la Conferència serà realitzada pel Ministre competent, bé per a reunions ordinàries o per a extraordinàries que es celebren a fi de tractar assumptes que no admetesquen retard. En aquest últim cas, la convocatòria podrà formular-se també a instància d'algun dels membres.   
TITOL II  
Comunitats Autònomes i Diputacions Provincials  
Article cinc  
1. Sense perjudici de les competències que la legislació de règim local, tant de l'Estat com de les Comunitats Autònomes, atribuesca a les Diputacions Provincials, les Lleis de les Comunitats Autònomes podran transferir-los competències pròpies a la Comunitat o delegar-ne l'exercici, sempre sota la direcció i control d'aquestes. Les Diputacions Provincials podran assumir la gestió ordinària dels serveis propis de l'Administració Autònoma en el territori de la província, en els termes que els Estatuts i aquestes Lleis establesquen. Les transferències o delegacions seran efectuades sempre per a la totalitat de les Diputacions Provincials inclòses en l'àmbit territorial de la Comunitat Autònoma respectiva.   
2. A efectes de la direcció i control de l'exercici dels serveis assignats o delegats a les Diputacions Provincials, la Comunitat Autònoma podrà elaborar programes i dictar directrius sobre la gestió dels serveis, que seran de compliment obligat per a les Diputacions, així com demanar informació en qualsevol moment sobre la gestió del servei, enviar comissionats i formular els requeriments adients per a esmenar les deficiències observades.   
En cas d'incompliment de les directrius, denegació de les informacions sol·licitades o inobservança dels requeriments formulats, la Comunitat Autònoma, d'acord amb el que dispose la legislació pròpia, podrà suspendre o deixar sense efecte la transferència o delegació o executar la competència. En aquest últim supòsit, les Ordres de la Comunitat Autònoma seran vinculants per a tots els agents que gestionen elservei de què es tracte.   
3. En els supòsits de delegació i de gestió ordinària dels serveis de les Comunitats Autònomes per les Diputacions Provincials, les resolucions que aquestes adopten podran ser recorregudes en alçada davant els òrgans d'aquelles.   
En aquests supòsits, les Comunitats Autònomes també podran promoure la revisió d'ofici dels actes de les Diputacions Provincials, d'acord amb el que preveu la legislació vigent.   
4. Les Diputacions Provincials podran òrganitzar els serveis transferits o delegats, que exerciran sota llur responsabilitat, d'acord amb el que disposen els paràgrafs anteriors.   
Article sis  
Quan les Diputacions Provincials gestionen serveis propis de les Comunitats Autònomes, aquestes, d'acord amb la seua legislació, podran determinar mòduls de funcionament i finançament i nivells de rendiment mínim, atòrgant al respecte les corresponents dotacions econòmiques. Les Diputacions Provincials podran millorar aquests mòduls i nivells utilitzant llurs pròpies disponibilitats pressupostàries.   
Article set  
En els supòsits de competències concurrents, les Comunitats Autònomes i les Diputacions Provincials podran coordinar-se a efectes de la gestió dels serveis corresponents, a més d'aquells supòsits en què la coordinació vinga imposada per Llei.   
Per a això podran ser units els pressupostos respectius, sense que açò implique la integració d'aquests.   
Article vuit  
1. Les Comunitats Autònomes podran delegar en les Diputacions Provincials, segons la naturalesa de la matèria, l?exercici de competències transferides o delegades per l'Estat a aquelles, llevat que la Llei a què fa referència l'article 150, 2, de la Constitució dispose altrament.   
2. L'Estat no podrà transferir o delegar directament les competències a les Diputacions Provincials. Això no obstant, podrà encomanar a aquestes el servei de recaptació de tributs.   
Article nou  
1. A les Comunitats Autònomes uniprovincials que siguen constituïdes, la Diputació Provincial hi quedarà integrada, amb els efectes següents:   
a) Una vegada constituïts els òrgans de representació i govern de la Comunitat Autònoma o en el moment que establesquen els respectius Estatuts, quedaran dissolts de ple dret els òrgans polítics de la Diputació.   
b) L'Administració provincial quedarà totalment integrada en l'Administració autonòmica.   
c) La Comunitat Autònoma, a més de les competències que li corresponguen segons l'Estatut, assumirà la plenitud de les competències i dels recursos que, en el règim comú, corresponguen a la Diputació Provincial.   
d) La Comunitat Autònoma se subrogarà en les relacions jurídiques que deriven de les activitats anteriors de la Diputació Provincial.   
2. Les Comunitats Autònomes uniprovincials tindran, a més, el caràcter de Corporació representativa a què es refereix l'article 141, 2, de la Constitució.   
Article deu  
El que disposa aquesta Llei, en relació amb les Diputacions Provincials, serà aplicable als Capítols i Consells Insulars i d'altres Corporacions de caràcter representatiu a què es refereix l'article 141, 2, de la Constitució; tanmateix, no serà aplicable als Consells Insulars el que disposa l'article anterior.   
Article onze  
El que disposa aquest títol s'entendrà sempre sense perjudici del règim propi de les Diputacions Forals.   
TITOL III  
Règim general de les Administracions de les Comunitats Autònomes  
Article dotze  
1. Serà d'aplicació a l'Administració de les Comunitats Autònomes i als Organismes que en depenen, la legislació de l'Estat sobre procediment administratiu comú, sense perjudici de les especialitats derivades de l'òrganització pròpia d'aquelles. Aquestes especialitats hauran de ser aprovades per Llei de la respectiva Comunitat Autònoma, sense que en cap cas puguen ser reduïdes les garanties que estableix la legislació estatal en favor de l'administrat.  
2. També serà d'aplicació a l'Administració de les Comunitats Autònomes la legislació sobre expròpiació forçosa i sobre el sistema de responsabilitat patrimonial de l'Administració. La competència legislativa de les Comunitats Autònomes sobre contractes i concessions administratives s'ajustarà a la legislació bàsica de l'Estat.   
3. Malgrat el que estableix l'apartat anterior, en els supòsits en què corresponga a les Comunitats Autònomes el desplegament legislatiu i l'execució de la legislació bàsica de l'Estat, en les matèries esmentades, hom s'adequarà al que disposen la Constitució i els Estatuts respectius.   
Article tretze  
1. Mentre que una Llei de l'Estat no establesca un règim diferent, d'acord amb el que preveu l'article 149, 1, 18 de la Constitució, seran d'aplicació a l'Administració de les Comunitats Autònomes i als Organismes i les Empreses que en depenguen, les mateixes regles sobre comptabilitat i control econòmic i financer aplicables a l'Administració de l'Estat, sense perjudici de les especialitats que deriven dels Estatuts respectius.   
2. El Govern, havent consultat les Comunitats Autònomes, elaborarà els principis i criteris de comptabilitat regional de les Administracions Públiques, que seran aplicables a l'Administració de les Comunitats Autònomes per tal de procurar-no l'adequació a la metodologia de la Comunitat Econòmica Europea.   
Article catorze  
El Tribunal de Comptes, òrgan suprem de control extern de la gestió econòmica i financera del sector públic, establirà seccions territorials per a l'exercici de les funcions que li assigna la Llei Orgànica en l'àmbit de cada Comunitat Autònoma.   
Article quinze  
1. Les Comunitats Autònomes que hagen assumit estatutàriament competències en relació amb les Corporacions de Dret públic representatives d'interessos econòmics, adequaran llur actuació als principis següents:   
a) Al territori de totes les Comunitats Autònomes seran constituïdes Cambres Agràries; Cambres de Comerç, Indústria i Navegació; Cambres de la Propietat Urbana, i Confraries de Pescadors, amb aquestes denòminacions o altres de semblants.   
b) L'àmbit territorial d'aquestes Corporacions serà l'establert pels Estatuts propis.   
c) Tindran caràcter d?òrgans de consulta i de col·laboració amb l'Administració de l'Estat i de les Comunitats Autònomes, i esfaran sotmeses a la tutela administrativa d'aquestes últimes. A més de les competències administratives que puguen ostentar per atribució legal o per delegació de les Administracions Públiques, tindran com a funció pròpia la prestació de serveis als seus membres i la representació i defensa dels interessos econòmics i corporatius, sense perjudici de la llibertat sindical i d'associació empresarial.   
d) Tots els càrrecs dels òrgans del Govern d'aquestes Corporacions tindran caràcter representatiu i seran elegits per període de mandat d'idèntica durada, mitjançant sufragi lliure i secret entre els membres associats.   
2. Les Corporacions de Dret públic representatives d'interessos professionals que hi haja o es constituesquen al territori de cada Comunitat Autònoma, n'ajusfaran l'organització i les competències als principis i les regles bàsics establertes en la legislació de l'Estat per a questes Entitats, sense perjudici de qualssevol altres competències que pogués atribuir-los o delegar-los l'Administració Autonòmica.   
3. Per Llei de l'Estat podran ser constituïts Consells Generals o Superiors de les Corporacions a què es refereix aquest article per tal d'assumir la representació dels interessos corporatius en l'àmbit nacional o internacional. Tanmateix, els acords dels òrgans d'aquestes Corporacions amb competències en l'àmbit inferior al nacional, no seran susceptibles de ser recorreguts en alçada davant els Consells Generals o Superiors, llevat del cas que els Estatuts en diguen el contrari.   
TITOL IV  
Transferències de serveis  
Article setze  
L'Administració de l'Estat, en ordre als traspassos de serveis a les Comunitats Autònomes, s'adequarà als criteris següents:   
a) El conjunt de traspassos de serveis referits a una mateixa matèria haurà de preveure dates d'entrada en vigor homogènies, amb anterioritat a les quals l'Administració de l'Estat haurà de disposar la reforma oportuna de la pròpia estructura administrativa.   
b) El traspàs de serveis serà programat preferentment tenint en compte els ja operats en relació amb les Comunitats Autònomes constituïdes.   
Article disset  
Els Reials Decrets de traspassos de serveis n'establiran la data de l'entrada en vigor.   
Article divuit  
1. Els Reials Decrets de transferències en matèria de competències compartides establiran de forma expressa les funcions que queden reservades a la titularitat de l'Estat, així com les fórmules de relació i coordinació entre ambdues instàncies.   
2. Els Reials Decrets de traspàs de serveis hauran d'incloure:   
a) Referència a les normes constitucionals i estatutàries que justifiquen cada traspàs.   
b) Designació dels òrgans i, si convé, de les Entitats que són traspassats.   
c) Relacions nòminals del personal transferit, amb expressió del número de Registre de Personal i a més, en el cas de funcionaris, del lloc de treball, situació administrativa i règim de retribucions; en el del personal contractat, de les condicions del contracte i règim de retribucions; i en el del personal laboral, de la seua categoria, lloc de treball i règim de retribucions.   
En cap cas podran transferir-se places vacants no dotades pressupostàriament.   
d) La valoració definitiva o provisional del cost efectiu dels serveis transferits, així com les modificacions que, si convé, hagen de ser operades en els Pressupostos de l'Estat o dels Organismes autònoms corresponents, d'acord amb el que estableix l'article següent.   
e) Inventari detallat dels béns, drets i obligacions de l'Administració de l'Estat que són transferits, amb especificació de les dades que permeten la identificació correcta dels béns immobles.   
f) Inventari de la documentació administrativa relativa al servei o a les competències transferits.   
Article dinou  
1. El cost efectiu dels serveis transferits estarà format per a cada servei i Comunitat Autònoma per la suma dels corresponents castos directes, indirectes i despeses d'inversió que pertoquen.   
2. La valoració dels serveis transferits es farà d'acord amb el que disposa la disposició transitòria primera, número 2, de la Llei Orgànica 8/1980, de 22 de setembre, de Finançament de les Comunitats Autònomes, segons el cost efectiu de la prestació dels serveis esmentats, dins de l'àmbit territorial de la Comunitat Autònoma receptora durant l'exercici pressupostari immediatament anterior al d'efectivitat de la transferència. Aquest cost efectiu serà determinat d'acord amb la metodologia comuna, aplicable a totes les Comunitats Autònomes, que aprovarà el Govern, prèvia elaboració pel Consell de Política Fiscal i Financera, constituït per l'esmentada Llei Orgànica.   
3. En el supòsit que no hi hagués dades definitives per realitzar la valoració a què es referix el número anterior, es procedirà a transferir provisionalment a la Comunitat Autònoma els crèdits disponibles en el Pressupost de l'Estat, corresponents als serveis que són transferits. La Comunitat Autònoma estarà obligada en aquest supòsit a destinar els crèdits a les finalitats previstes en el Pressupost per a l'execució per l'Estat.   
4. Quan siguen transferits serveis, bé de l'Administració Central o de l'Administració Institucional, la prestació dels quals estiga gravada amb taxes o produesca ingressos de Dret privat, l?import de la recaptació líquida obtinguda per aquelles o aquestes, en l'àmbit territorial de la Comunitat Autònoma, minorarà la valoració del cost efectiu del servei transferit.   
El Ministeri d'Economia i Hisenda dictarà les normes pressupostàries i comptables necessàries per assegurar que les Comunitats Autònomes disposen dels fons inherents al traspàs de serveis en la data de l'efectivitat.   
Article vint  
1. Els expedients en tramitació corresponents als serveis o a les competències que estiguen pendents de resolució definitiva, abans de la data d'efectivitat de la transferència, seran lliurats a la Comunitat Autònoma per a la decisió. Això no obstant, els recursos administratius contra resolucions de l'Administració de l'Estat seran tramitats i resolts pels òrgans d'aquesta. Les conseqüències econòmiques que en puguen resultar seran de compte d'aquell qui haja adoptat la resolució definitiva.   
2. El lliurament de béns, drets i obligacions i de documents haurà de formalitzar-se mitjançant la corresponent acta de lliurament i de recepció, d'acord amb la normativa estatal corresponent.   
Article vint-i-u  
1. Els Reials Decrets de transferència determinaran les concessions i els contractes administratius afectats pel traspàs, i es produïrà la subrogació en els drets i deures de l'Administració estatal, en relació amb aquest per l'Administració de la Comunitat Autònoma corresponent.   
2. Serà títol suficient per a l'adscripció en el Registre de la Propietat del traspàs de béns immobles de l'Administració de l'Estat a la Comunitat Autònoma, la certificació expedida per la Comissió Mixta dels acords de traspàs degudament promulgats. Aquesta certificació haurà d'incloure els requisits exigits per la legislació hipotecària.   
TITOL V  
De la reforma de l'Administració de l'Estat  
Article vint-i-dos  
1. Com a conseqüència de la reordenació de les competències i dels serveis que resulten del procés autonòmic l'Administració de l'Estat serà reestructurada, observant els principis constitucionals d'eficàcia, desconcentració, coordinació i economia de la despesa pública.   
2. El Govern retrà comptes al Congrés dels Diputats, cada sis mesos, de les mesures de reforma que, en relació amb els serveis dels Departaments ministerials i Organismes que en depenen, hagen adoptat en el període immediatament anterior per tal d'acomodar la seua estructura a les exigències del procés autonòmic.   
Article vint-i-tres  
La reforma administrativa a què fa referència l'article anterior atendrà, prioritàriament, els objectius i criteris següents:   
a) Organitzar els serveis dels Departaments ministerials i Organismes que en depenguen, per tal d'acomodarlos a les funcions que, d'acord amb el procés autonòmic, continuen pertanyent-los.  
b) Supressió de les estructures de gestió que resulten innecessàries i, si convé, la reconversió en els serveis de coordinació, planificació, inspecció i documentació que resulten imprescindibles.   
c) Restructuració de l'Administració perifèrica, d'acord amb els criteris anterios, amb supressió de les Delegacions ministerials i reagrupament dels serveis que hagen de subsistir sota l'autoritat del Governador civil, el qual serà l'únic delegat de l'Administració de l'Estat a les províncies, assistit dels òrgans de suport necessaris.   
La Delegació d'Hisenda està exceptuado de la regla anterior.  
d) Els serveis perifèrics situats en l?actualitat en l?escaló regional o aquells el millar nivoll de rendiment dels quals siga supraprovincial, seran reestructurats d'acord amb els criteris establerts als paràgrafs anteriors, sota l'autoritat del Delegat del Govern.  
TITOL VI  
De la Funció Pública  
Article vint-i-quatre   
1. Els funcionaris adscrits a òrgans perifèrics de l'Administració estatal o d'altres institucions públiques, els serveis dels quals siguen transferits a les Comunitats Autònomes, passaran a dependre d'aquestes, en els termes previstos en l'article 25, 1, d'aquesta mateixa Llei, i els hi seran respectats els drets de qualsevol ordre que els corresponguen en el moment del traspàs.  
2. Els funcionaris estatals transferits a les Comunitats Autònomes continuaran pertanyent als Cossos o Escales d'origen i tindran els mateixos drets econòmics, de carrera i professionals, que corresponguen als funcionaris d'aquests Cossos o Escales que estiguen en servei actiu.   
3. Una vegada adoptats els acords de transferències de serveis, i abans de formar els annexos de personal transferible, els Departaments ministerials afectats hauran d'haver format les relacions de funcionaris adscrits als seus serveis centrals i Organismes que en depenen que voluntàriament vulguen ser traslladats a les Comunitats Autònomes.   
4. Abans que passen dos mesos des de la publicació dels Reials Decrets de transferències, els Departaments ministerials hauran d'haver-ne adaptat l'òrganització a les exigències del procés autonòmic, en el sentit esmentat a l'article 23 d'aquesta Llei, determinant els llocs de treball que cal suprimir.   
5. En el termini indicat al paràgraf anterior, els Departaments hauran de promoure o programar l'adscripció dels funcionaris que ocupaven llocs suprimits als nous llocs de treball que resulten de la reòrganització i, si convé, als que estiguen coberts per funcionaris que hagen sol·licitat voluntàriament el trasllat a les Comunitats Autònomes.   
Els funcionaris adscrits al Departament que més anys tinguen de servei en una determinada localitat, tindran preferència per ocupar lloc de treball.   
El Govern aprovarà les normes necessàries perquè la provisió de llocs de treball siga realitzada d'acord amb criteris públics i objectius.   
6. Aquells funcionaris que no resulten adscrits a un altre lloc de treball en la forma indicada a l'apartat anterior, quedaran en expectativa de destinació i podran participar en els concursos que siguen celebrats per a llocs corresponents al seu Cos i categoría i pertanyents a altres Departaments o Administracions.   
7. Una vegada traslladats els funcionaris que ho hagen sol·licitat voluntàriament, es procedirà a assignar destinació forçosa a les Comunitats Autònomes als qui estiguen en expectativa de destinació, sempre que hagen estat més de tres mesos en aquesta situació. A aquests efectes, seran elegits, en primer lloc, els qui tinguen menors càrregues familiars, i en segon, els qui tinguen menys anys de servei en l'Administració.   
8. Les transferències de crèdits pressupostaris corresponents als funcionaris dels serveis centrals es faran efectives en el moment del trasllat. Si els funcionaris en expectativa de destinació haguessen participat en algun concurs en el període de tres mesos a què fa referència l'apartat anterior, el trasllat no es farà efectiu sinó en el cas que, una vegada resolt aquell, no hi haguessen obtingut plaga.   
9. Malgrat el que disposen els apartats anteriors, el Govern establirà un règim especial de jubilació anticipada als funcionaris afectats que així ho sol·liciten i que tinguen més de trenta anys de serveis efectius. Els qui, sense cap antiguitat, ho sol·liciten, podran optar per un règim singular d'excedència de deu anys de durada mínima i indemnització regulada pel Govern.   
10. Els trasllats de funcionaris que impliquen canvi de residència seran degudament indemnizats, sense perjudici que en els Pressupostos Generals de l'Estat s'incloguen les partides necessàries per facilitar préstecs destinats a nou habitatge i d'altres ajudes complementàries.   
11. L'Administració de l'Estat no podrà convocar proves selectives per a l'ingrés de personal en aquells Cossos o Escales en què hi haja funcionaris en expectativa de destinació.   
Article vint-i-cinc  
1. Els funcionaris transferits s'integraran com a funcionaris propis de les Comunitats Autònomes, de les quals dependran orgànicament i funcional. Les Comunitats Autònomes assumiran totes les obligacions de l'Estat en relació amb aquests, inclòses les derivades del règim de Seguretat Social o Classes Passives que els siga d'aplicació.   
2. La provisió de les vacants que es produesquen en els llocs de treball corresponents als serveis transferits o que hagen de transferir-se, s?ajusfaran al procediment següent:   
a) La Comunitat Autònoma haurà de comunicar l'existència de les vacants a l'Administració de l'Estat, a fi que aquesta n'atenga la provisió en la forma que disposa l'article anterior. En la provisió d'aquestes vacants, a les Comunitats Autònomes on hi haja, a més de la llengua oficial de l'Estat, una altra llengua oficial, l?Administració de l'Estat haurà de tenir en compte aquest fet.   
b) Transcorreguts cinc mesos, i si fos estrictament necessari per tal d'assegurar l'exercici de les competències que els pertanyen, les Comunitats Autònomes podran nomenar personal interí per als llocs vacants, fins que es produesquen els trasllats del personal estatal, d'acord amb el que preveu l'article anterior, o es resolguen els concursos a què fa referència l'article següent.   
c) Només podrà nomenar-se o contractar-se personal per a l'exercici dels llocs de treball de caràcter polític o d'especial confiança.   
3. Les competències administratives que efecten la relació funcional o de serveis dels funcionaris susdits seran exercides per les Comunitats Autònomes, sense perjudici de la gestió unitària de la MUFACE i de les Classes Passives i del règim general de la Seguretat Social que els siga d'aplicació.  
Les Comunitats Autònomes hauràn de remetre informació periòdica als Organs centrals corresponents de gestió de personal, sobre les incidències relatives a la relació funcional o de serveis que efecten aquests funcionaris.   
4. Els funcionaris a què es referix aquest article no podran ser adscrits en les Comunitats Autònomes a llocs de treball que no corresponguen a la seua categoria i Cos o Escala.   
5. En tot cas, les sancions disciplinàries que impliquen separació del servei a funcionaris transferits no podran adoptar-se sense el dictament previ del Consell d'Estat.   
Article vint-i-sis  
1. Els funcionaris a què fa referència l'article anterior podran participar en els concursos que convoquen les Comunitats Autònomes per la provisió dels seus llocs de treball, en igualtat de condicions amb els altres funcionaris propis d'aquelles.   
2. Transcorreguts dos anys des de la transferència o trasllat a les Comunitats Autònomes, els funcionaris podran participar en els concursos de trasllat que convoque l'Estat per tal de cobrir llocs de treball en els serveis.   
3. Amb la mateixa limitació temporal, els funcionaris podran participar en els concursos de trasllat que convoquen altres Comunitats Autònomes, distintes de les de destinació. En convocar aquests concursos, aquestes hauran de reservar un terç de les places per a funcionaris transferits o traslladats a d'altres Comunitats Autònomes. El dret preferent a l'adjudicació de places és personal i no podrà ser exercit a partir del seté any de la transferència o del trasllat.   
4. Finalitzat aquest últim termini, els funcionaris podran concursar en igualtat de condicions a les places vacants de les Comunitats Autònomes. El règim d'aquests trasllats serà el previst en l'article 24 d'aquesta Llei.   
Article vint-i-set  
1. La creació de Cossos o Escales per les Comunitats Autònomes es farà mitjançant llei de les respectives Assemblees legislatives, salvant, en tot cas, les previsions establertes en aquest títol.   
2. D'acord amb el que disposa l'article 23, 2, de la Constitució, no podrà ser reconegut un dret preferent per a l'ingrés en els Cossos o Escales que creen les Comunitats Autònomes, mitjançant la celebració de proves restringides o per qualsevol altre procediment d'accés, al personal contractat per aquelles amb anterioritat a l'aprovació de la legislació sobre el régim estatutari dels funcionaris que siga dictada en desenvolupament de l'article 149, 1, 18, de la Constitució.   
Article vint-i-vuit  
1. Tindran caràcter nacional els Cossos o Escales de funcionaris als quals, en el futur, una Llei de l'Estat assigne aquest caràcter.   
Les funcions pròpies d'aquests Cossos o Escales hauran de ser exercides en les Comunitats Autònomes per funcionaris procedents d'aquests.   
2. Els funcionaris dels Cossos nacionals podran participar en els concurços que convoquen l'Administració de l'Estat i les Comunitats Autònomes, per a la provisió de llocs de treball dels Cossos esmentats existents en aquestes.   
Article vint-i-nou  
A iniciativa de les Comunitats Autònomes, l?Estat podrà acordar que determinats llocs de treball de l'Administració d'aquelles siguen exercits per funcionaris de Cossos o Escales estatals. D'aquesta decisió, se'n donarà trasllat als òrgans competents en matèria de personal de l'Administració de l'Estat, a efectes de l'ampliació de les plantilles corresponents. El règim d'aquests funcionaris serà igualment l'establert al paràgraf 2 de l?article anterior.   
Article trenta  
1. Els funcionaris no inclòsos en els articles 28 i 29 d'aquesta Llei, i, en tot cas, els funcionaris transferits, sense perjudici del que disposa l'article 24, 2, d'aquesta mateixa Llei, s'integraran en els Cossos o Escales propis de cada Comunitat Autònoma. La selecció, formació i promoció d'aquests haurà de realitzar-se d'acord amb els principis d'igualtat, mèrit i capacitat a què fan referència els articles 23, 2, i 103, 3, de la Constitució. L'Administració de l'Estat, a proposta del Consell Superior de la Funció Pública, podrà establir programes mínims i assumir, d'acord amb les Comunitats Autònomes, la celebració de cursos de formació i perfeccionament.   
2. A proposta del Consell Superior de la Funció Pública o d'una Comunitat Autònoma, el Govern podrà homologar Cossos o Escales de funcionaris, atenent als requisits exigits per a l'ingrés en aquests, titulació i les característiques de les funcions que exerceixen en les Administracions d'origen, als efectes que els funcionaris puguen participar en els concursos de trasllats que convoquen l'Estat i les Comunitats Autònomes.   
3. Les convocatòries per a ingrés als Cossos o Escales a què es refereix aquest article, així con les dels concursos en els quals puguen participar funcionaris d'altres Administracions Públiques, segons el que estableix aquest títol, per a la validesa hauran de ser publicats al «Butlletí Oficial de la Comunitat Autònoma» i al «Boletín Oficial del Estado», amb independència de l'anunci en qualsevol mitjà de publicitat.   
Article trenta-u  
1. Es crea el Consell Superior de la Funció Pública, que estarà integrat per representants de l'Administració de l'Estat, de les Comunitats Autònomes i del personal, en les proporcions que establesca la Llei que determine les bases del règim estatutari dels funcionaris.   
2. Serà constituïda una Comissió permanent dels titulars dels òrgans directament encarregats de l'Administració del personal de l'Estat i de les Comunitats Autònomes, a efectes de coordinar les polítiques del personal, per a formar el pla d'oferta d'ocupació en les Administracions Públiques, i proposar les mesures que siguen necessàries per executar allò que estableix aquesta Llei o en la Llei a què es refereix el paràgraf anterior.   
DISPOSICIONS ADDIClONALS  
Primera-L'Administració de l'Estat haurà de regularitzar la situació econòmica i administrativa del personal al seu servei, abans de procedir-ne al trasllat a les Comunitats Autònomes. En tot cas, l?Administració estatal serà responsable del pagament dels retards o qualssevol indemnitzacions a què tingués dret el personal per raó de la situació amb anterioritat al trasllat.   
Segona.-Els funcionaris estatals transferits a les Comunitats Autònomes podran exercir llocs de treball dependents de les Diputacions Provincials mentre aquestes executen serveis propis de les Comunitats Autònomes i actuen com a òrgans d'aquestes, sense que s'altere la disciplina legal de la relació d'ocupació ni, per tant, la condició de funcionaris estatals dependents de la Comunitat Autònoma, en els termes de l'article 25, 1, d'aquesta Llei.   
Tercera.-Les disposicions d'aquesta Llei seran d'aplicació al personal contractat i als funcionaris de l'Administració local adscrits o integrats, segons els casos, al servei de les Comunitats Autònomes, en la mesura que les peculiaritats del règim i funcions ho permeten.   
DISPOSICIO TRANSITORIA  
Els Consells Generals o Superiors, ja existents de les Corporacions de Dret públic representatius d'interessos econòmics o professionals, subsistiran amb l'òrganització i les atribucions que els confereix la legislació estatal vigent, fins que no es dicte la normativa prevista en l'article 15, 3, d'aquesta Llei.   
DISPOSICIO FINAL  
1. Aquesta Llei entrarà en vigor als cinc mesos de la publicació al «Boletín Oficial del Estado».   
2. Aquesta Llei serà d'aplicació a tots els funcionaris transferits. Per al còmput del termini a què es refereix l'article 26, apartats 2 i 3 d'aquesta Llei, serà tingut per dia inicial el de la formalització de la transferència dels funcionaris a un Ens Pre-autonòmic o Comunitat Autònoma, encara que s?haja produït amb anterioritat a l'entrada en vigor d'aquesta Llei.   
Palau de la Zarzuela, Madrid, a 14 d'octubre de 1983.   
JOAN CARLES R  
El President del Govern,  
FELIPE GONZALEZ MARQUEZ


Còpia Permalink ELI